**ZAPISNIK 9. SJEDNICE UČITELJSKOG VIJEĆA**

održane 3. srpnja 2020. godine s početkom u 9,15 sati

u Koncertnoj dvorani Umjetničke škole Poreč, Narodni trg 1

Dnevni red:

1. Predstavljanje programa rada za mandatno razdoblje od strane kandidata za ravnatelja/icu Umjetničke škole Poreč
2. Glasovanje o kandidatu za ravnatelja/icu Umjetničke škole Poreč

Nazočni članovi: Samanta Stell, Anamarija Škara Youens, Suzana Ursić, Vilijana Šugar, Haris Brković, Paolo Peruško, Jenny Brković, Anamarija Lovrečić, Saša Šolić, Matija Poropat, Tamara Ignjatović, Hrvoje Hleb, Matea Beotić, Ivana Katunar, Sandra Šustereiter, Antonella Picinić, Mirjana Siladić, Marijana Gulić, Andrea Viljanac, Luka Šugar, Andreja Široki, Sanel Jusić, Sanjica Sara Radetić.

Opravdano odsutni članovi: Aleksandra Orbanić, Jerko Crljenko, Sanja Pančevski, Ana Šterpin Zagoranski, Alen Bernobić, Katarina Evetović, Toni Turković, Ana Horvatek.

Sjednica je započela u 9,15 sati.

V. d. ravnatelja Sanjica Sara Radetić pozdravila je sve nazočne i istaknula da sukladno članku 83. stavku 3. Statuta Umjetničke škole Poreč predsjedavatelj sjednice Učiteljskog vijeća mora biti član Školskog odbora iz reda Učiteljskog vijeća. Učitelji su jednoglasno izabrali Matiju Poropata za predsjedavatelja sjednice Učiteljskog vijeća. Predsjedavatelj sjednice Učiteljskog vijeća Matija Poropat utvrdio je da je na sjednici nazočan potreban broj članova za pravovaljano odlučivanje te pročitao Dnevni red kojeg su članovi Učiteljskog vijeća dobili u Pozivu na sjednicu.

Dnevni red jednoglasno je usvojen.

**Ad 1.)** Predsjedavatelj sjednice Učiteljskog vijeća Matija Poropat izvijestio je nazočne da je 10. lipnja 2020. godine u Narodnim Novinama i na web stranici Škole objavljen natječaj za ravnatelja/icu Umjetničke škole Poreč budući da je prijašnjoj ravnateljici Sanjici Sari Radetić istekao petogodišnji mandat.

Navodi kako je na natječaj pristigla samo jedna prijava i to kandidatkinje Sanjice Sare Radetić za koju je Školski odbor na sjednici održanoj dana 30. lipnja 2020. utvrdio kako je ista pravodobna i potpuna nakon čega je vrednovao dodatne kompetencije kandidatkinje te sastavio listu kandidata koja je dostavljena u privitku poziva (prilog 1. Zapisniku). Predsjedavatelj sjednice Učiteljskog vijeća Matija Poropat pozvao je nazočne članove Učiteljskog vijeća da mogu, ukoliko žele, pogledati natječajnu dokumentaciju prijavljene kandidatkinje. Nakon toga pozvao je kandidatkinju za ravnateljicu Umjetničke škole Poreč Sanjicu Saru Radetić da članovima Učiteljskog vijeća predstavi program rada za mandatno razdoblje.

Kandidatkinja Sanjica Sara Radetić se prije početka izlaganja zahvalila nazočnima na suradnji i podršci u proteklih pet godina svoga mandata. Nakon toga pristupila je izlaganju svog programa rada za mandatno razdoblje te je u uvodnom dijelu istaknula osobnu motivaciju i dosadašnja postignuća. Zatim je u smjernicama rada navela vrijednosti škole, misiju, viziju i moto škole. Kandidatkinja je za razvojne osi navela ljudske resurse, infrastrukturu, suradnju s umjetničkim školama, akademijama, osnovnim školama, ustanovama u kulturi, suradnju s osnivačem Gradom Porečom-Parenzo, suradnju s općinama, Hrvatskim društvom glazbenih i plesnih pedagoga, Hrvatskom udrugom ravnatelja, Agencijom za odgoj i obrazovanje i Ministarstvom znanosti i obrazovanja. Kandidatkinja je zatim detaljno prezentirala strateške ciljeve i zaključne misli te se zahvalila na prilici da prezentira svoj program rada i na pažnji.

**Ad 2.)** Predsjedavatelj sjednice Učiteljskog vijeća Matija Poropat upoznao je članove Učiteljskog vijeća da je na temelju Statuta Škole potrebno izabrati Izborno povjerenstvo za provođenje glasovanja. Za članove je preložio učitelje Paola Peruška, Mirjanu Siladić i Vilijanu Šugar. Članovi Učiteljskog vijeća, jednoglasno, dizanjem ruku izabrali su predložene članove za Izborno povjerenstvo te imenovali Paola Peruška za predsjednika istog.

Predsjednik Izbornog povjerenstva Paolo Peruško po priloženom popisu članova Učiteljskog vijeća prozvao je članove kako bi utvrdio nazočnost na sjednici. Utvrdio je da su na sjednici nazočna 23 člana. Izborno povjerenstvo pristupilo je izradi glasačkih listića s naznačenim jednim kandidatom za ravnatelja Umjetničke škole Poreč te mogućnošću odabira između opcije ''ZA'' ili ''PROTIV''.

Predsjednik povjerenstva Paolo Peruško podijelio je listiće te su članovi Učiteljskog vijeća pristupili tajnom glasovanju. Nakon tajnog glasovanja i ubacivanja glasačkih listića u zatvorenu kutiju, Izborno povjerenstvo prebrojalo je glasove te je predsjednik povjerenstva Paolo Peruško izvijestio nazočne članove Učiteljskog vijeća o rezultatima glasovanja:

* Glasovala su **23** (slovima: dvadesettri) člana
* Važećih listića bilo je **23** (slovima:dvadesettri)
* Nevažećih listića bilo je **0** (slovima: nula)

Jedina kandidatkinja za ravnateljicu Umjetničke škole Poreč, Sanjica Sara Radetić dobila je:

* **23** (slovima: dvadesettri) glasa **ZA**
* **0** (slovima: nula) glasova **PROTIV**

Kandidatkinja Sanjica Sara Radetić dobila je natpolovičnu većinu glasova te je sukladno čl. 83. st. 6. Statuta Umjetničke škole Poreč Učiteljsko vijeće jednoglasno donijelo Zaključak da je Sanjica Sara Radetić odabrana za kandidatkinju Učiteljskog vijeća za ravnateljicu Umjetničke škole Poreč.

Sjednica je završila u 10:00.

Zapisničar: Predsjedavatelj sjednice Učiteljskog vijeća:

Ivana Katunar Matija Poropat

pKLASA:003-06/20-01/05

URBROJ: 2167/01-57-34-01-20-2

Poreč, 3. srpnja 2020. godine